|  |  |
| --- | --- |
|  | Δήμος Ηρωικής Πόλης ΝάουσαςΑντιδημαρχία Παιδείας, Αθλητισμούκαι Νεολαίας |

Νάουσα, 29/8/2019

**ΔΕΛΤΙΟ ΤΥΠΟΥ**

***«3ΟΣ ΑΡΙΣΤΟΤΕΛΕΙΟΣ ΔΡΟΜΟΣ ΑΝΤΟΧΗΣ»***

***ΞΕΚΙΝΑ Η ΥΠΟΒΟΛΗ ΔΗΛΩΣΕΩΝ ΣΥΜΜΕΤΟΧΗΣ***

Η Περιφερειακή Ενότητα Ημαθίας, ο Δήμος Ηρωικής Πόλης Νάουσας, ο Σύνδεσμος Βετεράνων Αθλητών Στίβου Νάουσας, η Γ.Ε. Νάουσας με την τεχνική υποστήριξη της Ελληνικής Ομοσπονδίας Συλλόγων Λαϊκού Μαζικού Αθλητισμού - Υπεραποστάσεων, (Ε.Ο.Σ.Λ.Μ.Α.Υ.) συνδιοργανώνουν τον αγώνα **«3ος ΑΡΙΣΤΟΤΕΛΕΙΟΣ ΔΡΟΜΟΣ ΑΝΤΟΧΗΣ»** συνολικής απόστασης 26 και 5 χλμ. αντίστοιχα. Η εκκίνηση θα δοθεί την **Κυριακή 13 Οκτωβρίου 2019** και ώρα **09:00 π.μ.** στη Σχολή Αριστοτέλους και ο τερματισμός θα γίνει στο ίδιο σημείο.

Ο Αγώνας των περίπου **26.000μ.** διεξάγεται εξολοκλήρου σε άσφαλτο, με υψομετρικές διαφορές. Ξεκινά από την Σχολή Αριστοτέλους και θα διέλθει από τα εξής σημεία: Σχολή Αριστοτέλους, περιοχή «Πλακένια», όρια πόλης Νάουσας, οδός Νάουσας-Νέας Στράντζας αμπελουργική ζώνη Νέας Στράντζας, Κοινότητα Γιαννακοχωρίου, αμπελουργική ζώνη Γιαννακοχωρίου, οδός Γιαννακοχωρίου-Μαρίνας, Μαρίνα, όρια Κοινότητας Λευκαδίων, Μακεδονικοί Τάφοι, Αρχαία Μίεζα, Κοινότητα Κοπανού, Σχολή Αριστοτέλους.

Ο Αγώνας των **5.000μ.** διεξάγεται επίσης σε άσφαλτο και ξεκινά από την Σχολή Αριστοτέλους, Κοπανός Νάουσας (περιοχή «Τζουμέλα»), Σχολή Αριστοτέλους.

Οι δηλώσεις συμμετοχής, η αναλυτική προκήρυξη του αγώνα και επιπλέον πληροφορίες είναι διαθέσιμα μέσω της επίσημης ιστοσελίδας του Δήμου Νάουσας [www.naoussa.gr](http://www.naoussa.gr) (ακολουθώντας το σχετικό εικονίδιο) και στην ηλεκτρονική διεύθυνση [www.naoussa.gr](http://www.naoussa.gr)/application/form

Η προθεσμία των δηλώσεων συμμετοχής είναι μέχρι την **Πέμπτη 10 Οκτωβρίου 2019** (ώρα 23:59). Πληροφορίες: Γρ. Πολιτισμού Δήμου Νάουσας, τηλ.: 23323 50360, 50338, email: culture@naoussa.gr. (ώρες 09:00-14:00).